ΨΗΦΙΣΜΑ ΤΟΥ ΣΥΜΒΟΥΛΙΟΥ της 15ης Ιουλίου 1974 περί της κοινοτικής πολιτικής στον τομέα της αυτόματης επεξεργασίας πληροφοριών (informatique)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

έχουσα γνώση της σπουδαιότητος που έχει ο τομέας της αυτόματης επεξεργασίας πληροφοριών για όλες τις πλευρές της σύγχρονης κοινωνίας και, κατά συνέπεια, για την Κοινότητα και την οικονομική και τεχνολογική της τοποθέτηση στον κόσμο,

γνωρίζουσα ότι η δομή της βιομηχανίας της αυτόματης επεξεργασίας πληροφοριών δεν έχει εξισορροπηθεί και ότι οι εφαρμογές της επιστήμης της αυτόματης επεξεργασίας πληροφοριών στην Κοινότητα δεν είναι ακόμα ικανοποιητικές,

πεπεισμένη ότι αυτή η κατάσταση επιβάλλει στην Κοινότητα να συμβάλλει στο σχεδιασμό, την ανάπτυξη και την παραγωγή διαφόρων μερών (components) των συστημάτων της αυτόματης επεξεργασίας πληροφοριών, χάρη στις ανταγωνιζόμενες εταιρείες ευρωπαϊκής προελεύσεως που υπάρχουν κοντά σε σημαντικές εταιρείες ελεγχόμενες από το εξωτερικό της Κοινότητος ότι οι μεν, όπως και δε, μπορούν να ελπίζουν μέσα στα πλαίσια μίας επεκτεινομένης αγοράς,

έχουσα γνώση του ότι ένας αποτελεσματικός ανταγωνισμός είναι ευκταίος και ότι η παρούσα κατάσταση καθιστά αναγκαία τα κατάλληλα μέτρα για να παρακινηθούν οι εταιρείες ευρωπαϊκής προελεύσεως να εντείνουν την ανταγωνιστικότητά τους,

πεπεισμένη ότι είναι δυνατόν να γίνει αποτελεσματικότερη και περισσότερο οικονομική η χρήση των πόρων χάρη σε μία συνεργασία ή, στους κατάλληλους τομείς, σε μία κοινή δράση ως προς τους κανόνες και τις εφαρμογές, όπως και χάρη σε μία συνεργασία επί της πολιτικής των δημοσίων αγορών,

έχουσα γνώση ότι οι ενώσεις μεταξύ παραγωγών μπορούν να συμβάλουν στην ανταγωνιστικότητα των επιχειρήσεων ευρωπαϊκής προελεύσεως,

1. Προτίθεται να δώσει κοινοτικό προσανατολισμό στην πολιτική της ενισχύσεως και προωθήσεως του κλάδου της αυτόματης επεξεργασίας πληροφοριών και επιδοκιμάζει την πρόθεση της Επιτροπής να υποβάλει από το 1974, μετά από κατάλληλες διαβουλεύσεις, προτάσεις που έχουν προτεραιότητα και οι οποίες αφορούν:

α) ένα περιορισμένο αριθμό κοινών σχεδίων ευρωπαϊκού ενδιαφέροντος στον τομέα των εφαρμογών της αυτόματης επεξεργασίας πληροφοριών

β) συνεργασία επί των προτύπων (standards) και των εφαρμογών καθώς και επί της πολιτικής των δημοσίων αγορών

γ) προώθηση των σχεδίων βιομηχανικής αναπτύξεως σε τομείς κοινού ενδιαφέροντος η οποία έχει χαρακτήρα διακρατικής συνεργασίας.

2. Θα αποφανθεί επί των προτάσεων αυτών το αργότερο έξι μήνες μετά από την έκδοση της γνώμης της Συνελεύσεως.

3. Κρίνει ότι, μεσοπρόθεσμα, πρέπει να συσταθεί ένα συστηματικό κοινοτικό πρόγραμμα με προορισμό την προώθηση της ερεύνης, της βιομηχανικής αναπτύξεως και των εφαρμογών της αυτόματης επεξεργασίας πληροφοριών, πρόγραμμα το οποίο θα προβλέπει ρητά τον συντονισμό των εθνικών μέτρων προωθήσεως και, στους κατάλληλους και κοινού κοινοτικού ενδιαφέροντος τομείς, κοινοτική χρηματοδότηση με κεντρικό στόχο, για τις αρχές των ετών 1980, να γίνει η βιομηχανία ευρωπαϊκής προελεύσεως πλήρως βιώσιμη και ανταγωνιστική σε όλους τους αναφερόμενους τομείς.

4. Καλεί την Επιτροπή:

- να ορίσει ακριβώς, κατά την υποβολή των προτάσεών της, τις οικονομικές συνέπειες αυτών, συμπεριλαμβανομένης, όταν απαιτείται, της οικονομικής επιβαρύνσεως για τον προϋπολογισμό των Κοινοτήτων για καθένα από τα ακόλουθα πέντε έτη,

- να υποβάλλει, το αργότερο την 1η Ιουλίου κάθε έτους, κατόπιν όλων των αποφάσεων που ελήφθησαν από το Συμβούλιο κατόπιν αυτής της αποφάσεως, μία έκθεση στη Συνέλευση και στο Συμβούλιο για όλα τα έξοδα που προκύπτουν από αυτές τις αποφάσεις,

- να υποβάλει στο Συμβούλιο, πριν από το τέλος του έτους 1975, έκθεση για την ανάπτυξη του τομέα της αυτόματης επεξεργασίας πληροφοριών στην Κοινότητα, σε συνδυασμό με την παγκόσμια κατάσταση.